Lav et referat af nedenstående tekst:

Tekst:
Vesthimmerlands Kommune advarer mod at købe aborrer, ørreder eller andre ferskvandsfisk efter, en person mindst to gange har hældt giftstoffer eller lignende i Vilsted Sø. Personen har hældt de giftige stoffer i vandet ved Vilsted Søbroens østlige side, hvorefter vedkommende har indsamlet og kørt væk med mellem 200 og 300 døde fisk. Det oplyser Vesthimmerlands Kommunes Natur- og Miljøafdeling. Vesthimmerlands Kommune kan ikke udelukke, at personen har til formål at videresælge fiskene, der kan indeholde kemikalierester. Derfor advarer de mod at købe dem. Da Vesthimmerlands Kommune ikke ved, hvilke giftstoffer der er tale om, har de indsamlet et antal af de døde fisk, og sendt dem til nærmere analyse. Kommunen oplyser, at de snart forventer at kunne foreligge en afklaring. Der er midlertidigt indført fiskeriforbud i søen ved broen.

Referat:
En person har hældt giftstoffer i Vilsted Sø. Derfor advarer kommunen mod at købe ferskvandsfisk i området.